CELEX: 32018D0226
Language: hu
Date: 2018-02-15 00:00:00
Title: A Tanács (KKBP) 2018/226 határozata (2018. február 15.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat módosításáról

16.2.2018   
            
            
               HU
            
            
               Az Európai Unió Hivatalos Lapja
            
            
               L 43/15
            
         A TANÁCS (KKBP) 2018/226 HATÁROZATA
   (2018. február 15.)
   a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. július 16-án elfogadta az Afrika szarván a regionális tengeri kapacitásépítést célzó európai uniós misszióról (EUCAP NESTOR) [helyesen: EUCAP Nesztór] szóló 2012/389/KKBP határozatot (1).
            
         
               (2)
            
            
               A Tanács 2016. december 12-én elfogadta a 2012/389/KKBP határozat módosításáról szóló (KKBP) 2016/2240 határozatot (2). A misszió neve EUCAP Szomáliára változott, megbízatását 2018. december 31-ig, az előirányzott pénzügyi referenciaösszeg által fedezett időszakot pedig 2017. február 28-ig meghosszabbították.
            
         
               (3)
            
            
               A Tanács 2017. február 27-én elfogadta a (KKBP) 2017/349 határozatot (3), amely módosítja a 2012/389/KKBP határozatot és meghatározza a 2017. március 1. és 2018. február 28. közötti időszakra vonatkozó pénzügyi referenciaösszeget.
            
         
               (4)
            
            
               A 2012/389/KKBP határozatot módosítani kell annak érdekében, hogy meghatározásra kerüljön a 2018. március 1. és 2018. december 31. közötti időszakra vonatkozó pénzügyi referenciaösszeg,
            
         ELFOGADTA EZT A HATÁROZATOT:
   1. cikk
   A 2012/389/KKBP határozat 13. cikkének első bekezdése a következő albekezdéssel egészül ki:
   
      „Az EUCAP Szomáliával járó kiadások fedezésére előirányzott pénzügyi referenciaösszeg a 2018. március 1-jétől2018. december 31-ig terjedő időszakra 27 335 900 EUR.”
   
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2018. február 15-én.
      
         
            a Tanács részéről
         
         
            az elnök
         
         K. VALCHEV
      
   
   
      (1)  A Tanács 2012/389/KKBP határozata (2012. július 16.) a szomáliai kapacitásépítést célzó misszióról (EUCAP Szomália) (HL L 187., 2012.7.17., 40. o.).
   
      (2)  A Tanács (KKBP) 2016/2240 határozata (2016. december 12.) az Afrika szarván a regionális tengeri kapacitásépítést célzó európai uniós misszióról (EUCAP NESZTÓR) szóló 2012/389/KKBP határozat módosításáról (HL L 337., 2016.12.13., 18. o.).
   
      (3)  A Tanács (KKBP) 2017/349 határozata (2017. február 27.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat módosításáról (HL L 50., 2017.2.28., 80. o.).